Den Vest-Sjællandske Avis, 1831-03-25
Major Osinsti er om Natten imellem den 12te og 13de ankommen med en Rapport fra ham til Generallissimus i Varschau, men denne Rapport var endnu ikke bekiendtgjort den 17de. Derimod indeholdt Bladet den Polske Coureer under denne Datum det usikkre Rygte: at han havde drevet Gen. Creutzes Armee paa Flugt og gjort 3000 Fanger, men den Varschauer Statstidende indeholder intet derom. Denne melder derimod at et Russisk Corps under Gen. Witt har paa nye bemægtiget sig Staden Pulany og at Fyrstinde Czartoriska er flygtet derfra til Gallizien. Den beretter os ikke hvor Gen. Dvernick, staaer og han kan jo unægtelig komme i Forlegenhed, naar han ikke kan komme tilbage over Veichfelen. Denne Flod skal drive stærkt med Jis, da Frosten har begyndt igien og dette vil afbryde Krigsopetationerne nogle Uger. J den Tid giør Regieringen alt for at organisere Armeen og opmuntre Soldaterne til en nye Kamp, og Kamrene vil forhan le en Plan om at forskaffe Bønderne, Grundeiendomme. Gen. Gismar har sendt den saarede Oberste Spendovsky tilbage til Varschau for at han der kan blive bedre pleiet. – Jfølge Efterretninger fra Berlin har Feldtmarskal Diebitsch forlagt sit Hovedqvarteer til Zelechov, som ligger paa Halveien til Lublin, og det hedder, at han vil oppebie Ankomsten af den Russiske Rese vegarde, som formedelst de slette Veie ikke kan ventes at ankomme førend den 20de. Egnen imellem Veichselen og Bugflode skal være saa ødelagt, at en Armee kan ikke soutinere sig der længere. Veichselens Oversvømmelser skulle være overordentlige store og Veiene reent opkiørte. Jfølge en Efterretning over Posen skal General Creutz have trukket sig tilbage til de sydligste Grændser af Kongeriget deels til Janov og deels til Uzilug hvor han forfølges af Dvernitzki. Ved Fæstningen Zamosch er en alv riig Fægtning forefalden, da Commandanten Oberste Krisynski har gjort et Udfald med sine Tropper, hvori han siger at han har tilfægtet sig en fuldkommen Seier, gjort 360 Mand til Fange, hvoriblandt den Russiske Oberst lieutenant Bohomolek og 8 Underofficere, en Fane og 100 Heste bleve gjorte til Bytte. 70 Mand af de fiendtlige Tropper laae dræbte paa Valpladsen hvoriblandt Oberste Czervony. - Man har en meget vigtig Efterretning, dersom den er sand; thi den berettes kun over Varschau, at der er udbrudt en Opstand i Volhynin og i Podolien hvilken sidste er den sydligst Provens i det Russiste Polen, da nemlig Fyrsterne Rzevuske og Tyskievitz have gjort Opstand, samlet 15000 Md. Kavallerie, afvæbnet et Jnfanterie-Regiment og begivet sig til Fæstningen Kaminieck, som skal være erobret af dem. Godseierne i Volhvnien og Podolien skulle have ophævet Livegenskabet og besluttet at stille sig i Spidsen for Bønderne. Denne Opstand var især farlig dersom den er sand, fordi Podolien ligger saa nær ved Tyrkiet og kunde let bringe Tyrkerne i Bevægelse. Maaskee man ikke hører noget om Geneneral Overnickes Foretagender, fordi han kan have sat sig i Forbindelse med Oprørerne i Volhynien eller trukket sig til Zamosch. General Diebitsch er, som forhen fortalt, brudt op sydlig paa imod Lublin, men han har ladet Gen. Geismarblive staaende ved Wamer foran Praga, med et Corps paa 15 til 20,000 Mand. Polakkerne have udsendt en Recognoscering fra denne Forstad som bestod af 4 Eskadroner Kavallerie med 8 Kanoner for at see hvad Russerne toge sig for; de fandt at Fienden havde trukket sig tilbage paa sin hele Linie. Udgangen af Skoven ved Miloschna var besat med et stærkt Batterie paa nogle og tyve Kanoner. Polakkerne rykkede fremad og besatte den berømte Elleskov, hvori der var blevet kæmpet saa meget; men snart kom et fiendtligt Kavallerieregiment ud af Skoven Oberste Müller, som commanderede det Augustoviske Rytterie, angreb det med Heftighed. De Russiske Ry tere toge Flugten, men der var skiult et Batterie bag ved den paa 24 Kanoner, som nu begyndte at spille paa Polakkerne og tilbragte dem et føleligt Tab. 20 Mand, bleve saarede, hvoriblandt to Statsofficere og Polakkerne maatte trække sig tilbage. En Mængde Kurasser og andre Vaaben som Russerne have ladet blive tilbage paa Valpladsen ere bragte. ind i Staden; mange Borgere som have besøgt Valpladsen ere komne tilbage iførte Russiske Kutrasser, Den Russiske Armee havde forladt sin Leier Dagen førend denne Recognoscering blev foretaget. Polakkerne toge den i Øiesyn; den havde et grueligt Udseende; thi man fandt der en stor Mængde Lig uden noget Tegn paa Saar, saa at man maae formode, at ødelæggende Sygdomme have udbredet sig i den Russiske Armee; henimod Aften satte Polakkerne Jld paa hele Leiren. De fandt forresten at Russerne havde selv opbrændt alle Skandsekurve og Faschiner, som de havde holdt i Beredskab for at bestorme Praga, og dette paa nyelig skeet dengang da de tiltraadte deres Tilbagetog. Alle Landsbyer og Colonier, paa hiin Side af Praga ere reent ruinerede ikke allene Levnetsmidler, Korn og Qvæg vare bortførte, men ogsaa alle Agerdyrkningsredskaber. vare ødelagte; Huse, Lader og Stalde vare afbrandte Polakkerne sige at Overløbere og Fanger ankomme dagligen, og at det andet Masurregiment har indbragt den 11te 90 Krigsfanger Polakkerne have ikke turdet fortsætte deres Recognosceringer uden for Praga videre, fordi de befrygte, at Jisgangen i Veichselen skal afbryde Broen imellem Praga og Varschau, hvorfor Cavalleriet er rykket tilbage til Hovedstaden. - Krigstilstanden er derfor i nærværende Øieblik i høi Grad, forvirret, da de fiendtlige Armeet ere for det meste adskilte fra hinanden ved Floderne og begge og især den Russiske maara føre en høist besværlig Kamp med den ufordeelagtige Aaarstid. Af Mangel paa Plads, skal de Jndenlandske Efterretninger følge næste Gang.